घरेलू उपचार का प्रयोग करें स्कार्स या दागों का दिखना कम करें काउंटर के प्रोडक्ट्स का उपयोग करें चिकित्सीय उपचारों का उपयोग करें
विटामिन-ई का उपयोग कई सालों से कई स्वास्थ्य और सौन्दर्य उपचारों में किया जा रहा है और कई लोग इसके उपयोग से स्कार या दाग के सफल उपचार का दावा करते हैं | विटामिन-ई आयल माँइस्चराइजिंग गुण से युक्त होता है और इसमें शक्तिशाली एंटीओक्सिडेंट (antioxidants) पाए जाते हैं जो स्किन की मरम्मत करते हैं और क्षतिग्रस्त ऊतकों या टिश्यू (tissue) के सुधार में मदद करते हैं |   आप विटामिन-ई के कैप्सूल मुंह (orally) से ले सकते हैं या प्रभावित भाग पर लगाने के लिए कैप्सूल को पिन से फोड़कर उसके आयल को लगा सकते हैं |  अपनी स्किन के बड़े हिस्से पर विटामिन-ई आयल लगाने से पहले आपको स्किन के छोटे पैच (patch) पर इसे लगाकर टेस्ट करना चाहिए क्योंकि कुछ लोगों को विटामिन-ई आयल के कारण एलर्जिक प्रतिक्रियां हो सकती हैं जिनके परिणामस्वरूप कांटेक्ट डर्मेटाइटिस (contact dermatitis) होती है | कोको बटर एक प्राकृतिक प्रोडक्ट है जो स्किन की बाहरी और मध्यम परतों को नर्म और माँइस्चराइज (moisturize) करके निशानों के दिखने में कमी करने में मदद करता है और साथ ही, स्किन की बाहरी सतह को चिकना बनता है | आप शुद्ध कोको बटर या कोको बटर युक्त लोशन का उपयोग कर सकते हैं जिसे आप निशान वाली जगह पर दिन में 2 से 4 बार तक लगा सकते हैं |  आपको कोको बटर से स्किन पर घुमावदार गति में बटर के पूरी तरह से स्किन में अवशोषित होने तक मालिश करना चाहिए | ध्यान रखें कि कोको बटर पुराने दाग की अपेक्षा नए पर अधिक प्रभावी होगा इसलिए आपको इसमें सुधार करने के लिए अन्य तरीके भी देखना चाहिए | नीम्बू का रस निशानों के उपचार की एक सामान्य घरेलू औषधि है जिसके बारे में मिली-जुली समीक्षा मिलती है | ऐसा माना जाता है कि यह लालिमा को न्यूनतम करने के लिए ब्लीचिंग (bleaching) एजेंट के रूप में काम करके स्कार्स का दिखना कम करता है, साथ ही स्किन को एक्स्फोलियेट करके स्किन को पुनर्जीवित भी करता है |  कुछ लोगों के अनुसार, नीम्बू के  रस ने उनके दाग कम करने में मदद की है लेकिन इस विधि की सिफारिश डर्मेटोलॉजिस्ट नहीं करते क्योंकि नीम्बू का रस कठोर होता है और स्किन को रुखा बना सकता है और वैज्ञानिक रूप से यह सिद्ध नहीं हुआ है कि यह निशान हटा देता है |  अगर आप अपने दाग पर नीम्बू का रस लगाना चाहते हैं तो नीम्बू की एक छोटी फांक काटकर इसे निचोड़कर सीधे ही इसका रस निशान पर लगायें | रातभर या कई घंटों के लिए नीम्बूका रस लगा रहने दें | ताज़े रस को दिन में एक बार से ज्यादा न लगायें | अगर आपको लगता है कि शुद्ध नीम्बू रस बहुत तेज़ है तो आप ट्रीटमेंट की कठोरता को कम करने के लिए लगाने या खीरे के साथ मिलाने से पहले पानी मिलाकर पतला कर सकते हैं | एलोवेरा एक पौधा होता है जिसका रस अपने माँइस्चराइजिंग और शांतिदायक गुणों के लिए जाना जाता है | अधिकतर इसका उपयोग जलने के उपचार में किया जाता है लेकिन यह एक प्रभावशाली स्कार ट्रीटमेंट के रूप में भी उपयोग किया जा सकता है | एलोवेरा में सूजनविरोधी और एंटीबैक्टीरियल गुण पाए जाते हैं जो इसे ताज़े स्कार या निशान के उपचार में सर्वाधिक प्रभावशाली बनाते हैं (लेकिन इसे खुले घावों पर नहीं लगाया जाता)| एलोवेरा स्किन को हल्का करता है और इसे सुधारने में मदद करता है और इस प्रकार समय के साथ-साथ दाग कम दिखने लगते हैं |  इसे लगाने के लिए, एलोवेरा के पौधे से एक पत्ती तोड़ें और इसे निचोड़ें और साफ जेल के समान रस को दागयुक्त त्वचा पर सीधे ही लगायें | छोटी घुमावदार गति का उपयोग करके स्किन पर इस रस से मालिश करें | एलोवेरा स्किन पर बहुत सौम्य होता है इसलिए आप इसके रस को दिन में चार बार तक फिर से लगा सकते हैं | अगर आपके पास एलोवेरा का पौधा नहीं है तो एलोवेरा के एक्सट्रेक्ट (extract) वाली क्रीम या लोशन लगा सकते है जो जिनसे एलोवेरा के समान प्रभाव प्राप्त हो सकता है | ऑलिव आयल एक अन्य प्राकृतिक उपचार है जो दाग या धब्बे कम करता है | विशेषरूप से एक्स्ट्रा वर्जिन ऑलिव आयल (extra virgin olive oil) के बारे में माना जाता है कि यह अन्य ऑलिव आयल की अपेक्षा उच्च एसिडिटी लेवल होने से सबसे अच्छे परिणाम देता है और यह स्कार टिश्यू (scar tissue) को कम करने में बेहतर है जबकि आयल में उपस्थित एसिडिटी से स्किन एक्स्फोलियेट होती है |   एक चम्मच एक्स्ट्रा वर्जिन (extra virgin) ऑलिव आयल प्रभावित हिस्से पर लगायें और आयल के अवशोषित होने तक गोलाकार गति में मालिश करें | आप ऑलिव आयल में एक छोटी चम्मच बेकिंग सोडा मिलाकर इसे एक्स्फोलियेटिंग स्क्रब के रूप में भी उपयोग कर सकते हैं जिससे आप गर्म पानी से धोकर निकलने के पहले स्कार्स पर मालिश कर सकते हैं | ऑलिव आयल के उपचार के प्रभाव को बढ़ने के लिए आप इसमें एनी कोई तेल मिलाकर इसे ब्लेंड (blend) कर सकते हैं | दो भाग ऑलिव आयल में एक भाग रोसहिप (rosehip), कैमोमाइल (chamomile), या कैलेंडुला (calendula) आयल मिलायें और इसे स्कार पर लगायें | मिलाये गये आयल ऑलिव आयल के शांतिदायक गुणों को बढ़ा देते हैं | खीरा एक सुरक्षित प्राकृतिक उपचार है जिसके बारे में कहा जाता है कि यह स्कार टिश्यू (scar tissue) को तोड़ता है और स्कार के चारों ओर की किसी भी प्रकार की सूजनयुक्त स्किन को ठंडक और राहत देता है | यह ट्रीटमेंट भी पुराने स्कार की अपेक्षा नए स्कार पर अधिक बेहतर काम करेगा | उपयोग करने के लिए, खीरा छीलें, मोटा-मोटा काटें और फ़ूड प्रोसेसर में या मिक्सर में तब तक पीसें जब तक एक पेस्ट की तरह न बन जाए | दाग वाली स्किन पर इस पेस्ट को पतली लेयर के रूप में लगायें और रातभर ऐसे ही छोड़ दें या फिर एक मोटी परत लगायें और 20 मिनट बाद धो लें |  बचे हुए खीरे के पेस्ट को ढंककर फ्रिज में कई दिनों के लिए रह सकते हैं और आपको इसे लगातार हर रात प्रभावित हिस्से पर लगाते रहना चाहिए | इस उपचार को और अधिक प्रभावी बनाने के लिए खीरे के पेस्ट में पूर्वकथित प्रोडक्ट्स जैसे नीम्बू का रस, ऑलिव आयल या एलोवेरा मिला सकते हैं | उपचार के चयन करने से पहले यह जानना ज़रूरी हैं कि आपको किस प्रकार के दाग हैं क्योंकि कुछ विशेष उपचार सिर्फ विशेष प्रकार के स्कार्स पर ही काम करेंगे | किसी भी उपचार को करने से पहले हमेशा अपने डर्मेटोलॉजिस्ट से सलाह लें | मुख्य स्कार्स की केटेगरी में शामिल हैं:  ”केलोइड स्कार्स (keloid scars)”: ये बड़े, वृद्धि के समान स्कार्स होते हैं जो घाव के खुद से आक्रामक तरीके ठीक होने के परिणामस्वरूप होते हैं | ये दाग समय के साथ और बढ़ते जाते हैं और कभी-कभी उपचार के बाद भी वापस आ जाते हैं | ये विशेषरूप से डार्क स्किन टोन वाले लोगों या सांवले लोगों में अधिक पाए जाते हैं | "हाइपरट्रोफिक स्कार्स (hypertrophic scars)": ये बढ़ें हुए स्कार्स होते हैं जो शुरुआत में लाल या गुलाबी होते हैं | समय के साथ ये खुद-ब-खुद फीके पड़ जाते हैं | ये दाग जलने या सर्जरी के परिणामस्वरूप हो सकते हैं और इनमे खुजली भी हो सकती है | "एट्रोफिक स्कार्स (atrophic scars)": ये दाग़ गहरे होते हैं जो चिकन पॉक्स (chickenpox) या गंभीर रूप से होने वाले मुहांसों के बाद रह जाते हैं | 'स्ट्रेच मार्क्स (stretch marks)": ये पतले, लाल-पर्पल से स्कार्स होते हैं जो तेज़ी से वज़न बढ़ने या कम होने के कारण होते हैं | ये विशेषरूप से गर्भवती महिलाओं में पाए जाते हैं | समय के साथ-साथ, ये स्कार्स फीके हो जायेंगे और सफ़ेद से हो जायेंगे | कॉन्ट्रैक्चर स्कार्स (contracture scars)": इस तरह के स्कार्स सामान्यतः गंभीर रूप से जलने और त्वचा के बड़े हिस्से को प्रभावित करने के कारण हो सकते हैं | इस स्कार्स के कारण खिचाव अनुभव हो सकता है, विशेषरूप से अगर ये जोड़ों पर हों तो और ये शरीर की गतिविधियों को सीमित कर सकते हैं | "डार्क स्पॉट (dark spot)": इस तरह के चिन्ह वास्तव में दाग या स्कार नहीं होते बल्कि सूजन के बाद होने वाले हाइपरपिगमेंटेशन का एक प्रकार होते हैं जो सामान्यतः मच्छर या अन्य कीड़े के काटने के कारण होते हैं | अपने घाव के पूरी तरह से भरने पर जल्दी से जल्दी एक योग्य क्रीम या अन्य उपचार के द्वारा अपने स्कार का इलाज़ शुरू कर देना चाहिए | अधिकतर दागों के उपचार पुराने की अपेक्षा नए निशानों पर अधिक प्रभावी होंगे | इस प्रकार, आपका समय और पैसे दोनों ही बचेंगे | त्वचा में नयी जान आने पर (रिजुवेनेट होने पर) कई दाग या स्कार्स  धीर-धीरे अपने आप गायब हो जायेंगे-त्वचा की पुरानी परत के झड़ने और नयी विकसित होने से निशान भी कम हो जाते हैं | अपनी स्किन को शावर में नियमित रूप से एक बॉडी ब्रश या ब्रिसल ब्रश के उपयोग से एक्स्फोलीयेट करने के द्वारा इस प्रक्रिया का पालन करने में मदद ले सकते हैं | अधिकतर इसे लगाने की सलाह दी जाती है क्योंकि यह विशेषरूप से स्कार्स  का दिखना कम कर सकता है | अधिकतर लोग यह समझ नहीं पाते हैं कि नए निशान यूव्हीए रेज़ के प्रति अत्यधिक संवेदनशील होते हैं और धूप में आने के कारण ये सामान्य की अपेक्षा अधिक डार्क हो सकते हैं | एक एक नए निशान वाली स्किन के लिए कम से कम एसपीएफ 30 युक्त सनस्क्रीन लगायें, इससे आप विशेषरूप से डिस्कलरेशन को कम कर सकता है | अपने पैरों की नियमित मालिश करने से फाइब्रस टिश्यू (fibrous tissue)जिनके कारण निशान बनते हैं, टूटते जाते हैं | इससे रक्त संचरण सुधरता है जिससे डिस्कलरेशन (discoloration) हो सकता है |  आप शावर के समय बॉडी ब्रश के उपयोग के द्वारा भी अपने पैरों की मालिश कर सकते हैं या अपने हाथों से लम्बे, और गोलाकार स्ट्रोक्स (strokes) के द्वारा प्रत्येक पैर को रगड़ें | एक अच्छा कंसीलर आश्चर्यजनक रूप से पैरों के निशानों को छुपा सकता है | कंसीलर लेने से पहले यह सुनिश्चित कर लें कि यह आपकी स्किन टोन से मिलता हुआ होना चाहिए और फिर इसे चारों ओर की स्किन पर अच्छे से मिलायें | अगर आप अपने पैरों को अप्रत्याशित मौसम में खुला रखने वाले हों तो अच्छा होगा कि एक वाटरप्रूफ़ (waterproof) कांसिलर का प्रयोग करें और थिएट्रिकल मेक-अप (theatrical make-up) ( यह रेगुलर मेक-अप की अपेक्षा अधिक मोटा होता है) विशेषरूप से ख़राब निशानों पर बहुत अच्छा काम कर सकता है | फार्मेसी के काउंटर पर कई प्रोडक्ट उपलब्ध हो सकते हैं कि जो स्कार्स का दिखना कम करने या पूरी तरह से हटाने का दावा करते हैं | लेकिन ये प्रोडक्ट आपके स्कार के प्रकार और गंभीरता के आधार पर काम करेंगे |   हालाँकि, पेशेवर चिकित्सा भी कुछ क्रीम की सफलता की दर के बारे में संशयात्मक हो सकती हैं , कई लोगों ने मेडर्मा और विटामिन-के को प्रभावशाली पाया है | मेडर्मा (mederma) क्रीम को दिन में 3 से 4 बार तक छह महीनों तक अगर सिस्टेमेटिकली (systematically) लगाया जाए तो यह स्ट्रेच मार्क्स और अन्य प्रकार के दागों के लिए अच्छा काम करती है | यह पैरों या शरीर के किसी भी अन्य भाग पर दाग या स्कार को नर्म और स्मूथ करके अपना काम करती है | सिलिकॉन स्कार शीट वास्तव में स्कार को ठीक करने का एक अभिनव तरीका है, विशेषरूप से उन स्कार्स के लिए जो भद्दे दीखते हैं | स्कार शीट खुद चिपकने वाली होती है इसलिए ये आपकी स्किन पर चिपक जाती है जबकि सिलिकॉन तकनीक से स्कार हाइड्रेट, नर्म और फीके हो जाते हैं | यह सिलिकॉन शीट काउंटर पर या ऑनलाइन खरीदने के लिए उपलब्ध होती हैं और इसके प्रत्येक बॉक्स में सामान्यतः 8 से 12 सप्ताह सामग्री उपलब्ध करायी जाती है |  सिलिकॉन शीट उपचार किये गये दागों पर अपना प्रभाव सिद्ध कर चुकी हैं लेकिन दिखे योग्य परिणाम प्राप्त करने के लिए धैर्य रखना होगा क्योंकि इसमें समय लगेगा | इस शीट को स्कार पर हर दिन 2 से 3 महीनों तक दिन में 12 घंटों के लिए पहनें | ब्लीचिंग क्रीम जिनकी सामग्री में हाइड्रोकुइनोन (hydroquinone) पाया जाता है, स्ट्रेच मार्क्स और डार्क स्पॉट्स जैसे स्कार्स को, हाइपरपिगमेंटेशन को टारगेट करने के द्वारा कम करती हैं | हाइपरपिगमेंटेशन के कारण गहरे भूरे, काले, चमकदार लाल या पर्पल रंग के स्कार होते हैं | ये क्रीम प्रभावी रूप से निशानों के रंग को हल्का करेंगी जिससे ये स्कार्स समय के साथ-साथ कम होते जायेंगे |  हाइड्रोकुइनोन युक्त क्रीम के उपयोग में सावधानी रखें, हालाँकि यह प्रभावशाली होती हैं लेकिन इन्हें कई देशों में निषिद्ध किया गया है क्योंकि माना जाता है कि इनमे कैंसर उत्पन्न करने वाले तत्व पाए जाते हैं जिनसे त्वचा के कैंसर होने की संभावना बढ़ जाती है | डर्माब्रेशन स्किन के एक्स्फोलियेशन की विधि है जिसमे घूमने वाले वायर ब्रश या डायमंड व्हील (diamond wheel) का प्रयोग किया जाता  है जिससे स्किन के ऊपर और स्कार के चारों ओर की स्किन हट जाती है | इस प्रक्रिया के अनुकरण के सप्ताहों में नयी स्किन फिर से आ जायेगी और दाग का दिखना बहुत कम हो जायेगा | यह प्रक्रिया सामान्यतः मुहांसों और चेहरे के अन्य दागों के लिए किया जाता है इसलिए यह एक अच्छे सर्जन के द्वारा पैरों पर भी किया जा सकता है | पैरों पर डर्माब्रेशन कराना एक बहुत नाज़ुक प्रक्रिया है क्योंकि पैरों की स्किन बहुत पतली होती है और इसका सही प्रयोग न होने पर हानि होने की सम्भावना अधिक होती है |  पैरों पर डर्माब्रेशन सामान्यतः डार्क स्पॉट्स या दांतेदार स्कार्स जो मच्छर के काटने के कारण होते है, के लिए उपयोग करने की सलाह पर किया जाता है | केलोइड या हाइपरट्रोफिक स्कार्स का उपचार डर्माब्रेशन के द्वारा नहीं किया जाता | एक प्रमाणित प्लास्टिक सर्जन से अपॉइंटमेंट (appoinment) लें जो आपके दाग का विश्लेषण करके निर्णय ले सके कि आप डर्माब्रेशन के लिए एक सही उम्मीदवार हैं या नहीं | पैरों पर पाए जाने वाले ऊपरी दागों के उपचार के लिए केमिकल पील का उपयोग किया जा सकता है | यह विशेषरूप से हाइपरपिगमेंटेशन के कारण होने वाले स्कार्स पर काम करता है | केमिकल पील के समय, डर्मेटोलॉजिस्ट दाग वाली त्वचा पर एक एसिडिक सलूशन (acidic solution) की परत लगायेंगे और इसे लगभग दो मिनट के लिए ऐसे ही छोड़ देंगे | आपको एक जलन की अनुभूति हो सकती है जो एसिड के एक बार उदासीन होने पर शांत हो जाएगी और फिर सलूशन को धोकर साफ़ कर लेते हैं | दो सप्ताह तक इस विधि का अनुकरण करने से स्किन की ऊपरी सतह निकलना शुरू हो जाएगी और इसके पीछे चिकनी नयी स्किन आ जाएगी |  दाग के आधार पर, अपनी स्किन में नोटिस करने योग्य परिणाम प्राप्त न करने तक आपको कई बार केमिकल पील विधि को करवाने की ज़रूरत पड़ सकती है | सावधान रहें क्योंकि केमिकल पील के बाद आई नयी स्किन विशेषरूप से संवेदनशील होती है और आपको इसे सुरक्षित रखने के लिए धूप के संपर्क में आने बचाना होगा और कई सप्ताहों तक उच्च एसपीएफ वाले सनस्क्रीन का उपयोग करना होगा | डर्माब्रेशन (dermabrasion) और केमिकल पीलिंग करवाने की अपेक्षा लेज़र ट्रीटमेंट गहरे दागों में सुधार करने के लिए एक अच्छा विकल्प है | लेज़र ट्रीटमेंट, स्कार टिश्यू को जलाकर दूर हटाने, नयी स्किन की वृद्धि करने के लिए दागयुक्त सतह को बदलने का काम करता है | इस प्रक्रिया के पहले प्रभावित जगह को विशेष क्रीम लगाकर सुन्न कर दिया जाता है इसलिए यह उपचार विशेष पीड़ादायक नहीं होता | इसका एक अन्य लाभ यह है कि लेज़र दाग को चिन्हित करके सिर्फ उसी पर काम करती है जिससे आस-पास की स्किन अप्रभावित बनी रहती है |   लेज़र ट्रीटमेंट सिर्फ Laser treatment should only be received at a reputable clinic with a well-trained staff, as lasers can be dangerous if used incorrectly. आपको दाग को पूरी तरह से मिटाने के लिए इस ट्रीटमेंट की सीरीज के लिए वापस क्लिनिक जाने की ज़रूरत पड़ सकती है | इस विकल्प की एक बुरी बात यह है कि लेज़र ट्रीटमेंट महंगा हो सकता है और स्कार की गहराई और आकार के आधार पर इसकी कीमत 65000 से 325000 तक हो सकती है | इनके द्वारा केलोइड स्कार्स (keloid scars) को सफलतापूर्वक ठीक किया जाता है जिनसे बहुत मुश्किल से छुटकारा मिलता है | छोटे केलोइड के लिए हाइड्रोकोर्टिकोसोन (hydrocorticosone)वाले स्टेरॉयड इंजेक्शन को स्कार या दाग के चारों ओर की त्वचा में सीधे ही इंजेक्ट किया जाता है | बड़े केलोइड स्टेरॉयड के उपयोग के पहले कभी-कभी कटे हुए या जमे हुए होते हैं |  स्टेरॉयड ट्रीटमेंट (steroid treatment) एक बार की जाने वाली विधि की बजाय एक प्रक्रिया है और इसमें आपको हर दो से तीन सप्ताह के बाद अन्य इंजेक्शन लेने के लिए वापस क्लिनिक जाने की आवश्यकता पड़ती है | इस उपचार से बहुत सफलता मिलती है लेकिन यह अपेक्षाकृत महंगा भी है और इसके कारण सांवले लोगों में स्किन डिस्कलरेशन भी हो सकता है | अगर यह उपचार आपको खुद के लिए सबसे सही लगता है तो एक कॉस्मेटिक सर्जन (cosmetic surgeon) से परामर्श लें | कोलेजन या अन्य वसा के इंजेक्शन दांतेदार (indented) स्कार्स जैसे चिकनपॉक्स की फुंसियों के दागों को कम करने में बहुत मददगार हो सकते हैं | कोलेजन एक प्राकृतिक एनिमल प्रोटीन है जिसे पतली सुइयों के द्वारा त्वचा में डाला जाता है और इस प्रकार दांतेदार स्कार्स भरे जाते हैं | यह बहुत प्रभावशाली होते हैं लेकिन कोलेजन ट्रीटमेंट का परिणाम स्थायी नहीं होता क्योंकि शरीर प्राकृतिक कोलेजन को अवशोषित कर लेता है | आपको लगभग चार महीनों के बाद फिर से स्कार्स भरवाने पड़ेंगे |  प्रत्येक कोलेजन इंजेक्शन की कीमत लगभग 16000 रूपये होती है इसलिए यह उपचार महंगा साबित हो सकता है | कोई भी कोलेजन इंजेक्शन लेने से पहले सुनिश्चित करने के लिए कि आपको इस उपचार से कोई एलर्जिक प्रतिक्रिया नहीं होगी, आपको एक स्किन टेस्ट कराने की ज़रूरत होगी |
विटामिन ई आयल का उपयोग करें: कोको बटर (cocoa butter) का प्रयोग करें: नीम्बू का रस लगायें: एलोवेरा का उपयोग करें: ऑलिव आयल लगायें: खीरा लगायें: जानें कि आपको किस प्रकार के दाग या स्कार्स (scars) हैं: निशान दिखने पर जल्दी से जल्दी उनका उपचार शुरू करें: नियमित रूप से एक्स्फोलियेट (exfoliate) करें: सनस्क्रीन लगायें: अपने पैरों पर मालिश करें: कंसीलर (concealer) का प्रयोग करें: दाग कम करने वाली क्रीम और ज़ेल्स (gels) का उपयोग करें: एक सिलिकॉन (silicone) पर आधारित स्कार शीट (scar sheet) का उपयोग करें: ब्लीचिंग (bleaching) क्रीम लगायें: डर्माब्रेशन (dermabrasion) का प्रयोग करें: केमिकल पील (chemical peel) कराएँ: लेज़र ट्रीटमेंट का प्रयोग करें: स्टेरॉयड इंजेक्शन (steroid injections) लें: कोलेजन (collagen) या अन्य फिलर्स (fillers) का प्रयोग करें:
https://www.wikihow.com/Remove-Scars-on-Legs https://www.wikihow.com/Remove-Scars-on-Legs https://www.wikihow.com/Remove-Scars-on-Legs https://www.wikihow.com/Remove-Scars-on-Legs
Using Home Remedies Reducing the Appearance of Scars Using Over-The-Counter Products Using Medical Treatments